Diari Oficial de la Generalitat Valenciana


Sumari del DOGV 7940, del 20-12-2016 (2016/9439)

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual s'estableix el calendari per a 2017 de realització del visat de les autoritzacions de transport públic interurbà en automòbils de turisme VT (taxi) a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7940

Data del DOGV
:   20-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9439


Data del document
:   16-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual s'estableix el calendari per a 2017 de realització del visat de les autoritzacions de transport públic interurbà en automòbils de turisme VT (taxi) a la Comunitat Valenciana. [2016/9439]  
L'article 53 de la Llei 6/2011, d'1 d'abril, de la Generalitat, de mobilitat de la Comunitat Valenciana, regula el visat com el procediment per mitjà del qual l'Administració constata, de forma periòdica, el manteniment de les condicions que originàriament van justificar l'atorgament de les autoritzacions de taxi residenciades a la Comunitat Valenciana.  
En el paràgraf segon, l'article 53 de la Llei 6/2011 estableix que el procediment i el termini per a obtindre el visat de les autoritzacions, així com de les pròrrogues que, si és el cas, s'establisquen, es regularan en la normativa de desplegament. No havent-se desenvolupat reglamentàriament el dit procediment, la regulació de l'esmentat tràmit s'efectuarà, fins que no es publiquen les normes de desplegament, per la normativa vigent en el moment d'entrada en vigor de la Llei 6/2011, és a dir, l'Ordre de 22 de desembre de 1995, de la Conselleria d'Obres Públiques, Urbanisme i Transports, sobre la realització del visat d'autoritzacions de transport i d'activitats auxiliars del transport, que regulen la determinació del calendari així com les regles de contingut pràctic, que permeten la realització del visat; tot això en execució del que estableix l'article 46 del Reglament de la Llei d'ordenació del transport terrestre, aprovat pel Reial decret 1211/1990, de 28 de setembre, i les seues ordres de desplegament.  
La modificació de la Llei d'ordenació dels transports terrestres (LOTT), per la Llei 9/2013, de 4 de juliol, per la qual es modifica la Llei 16/1987, de 30 de juliol, d'ordenació dels transports terrestres i la Llei 21/2003, de 7 de juliol, de seguretat aèria, condiciona l'obtenció de l'autorització de transports al fet que el titular de l'autorització acredite disposar «d'adreça i de firma electrònica, així com de l'equip informàtic necessari per a documentar a distància el contracte i altres formalitats mercantils amb els seus clients.» En concret la dita obligació és exigible, d'acord amb les disposicions transitòries de l'esmentada Llei 9/2013, en el primer visat que es realitze després de l'any 2014, per la qual cosa, entre la documentació a presentar, s'exigeix que s'aporte l'adreça i la firma electròniques com a requisit per al visat de l'autorització l'any 2017.  
Raons d'eficàcia i la simplificació administrativa aconsellen establir un únic calendari de presentació de sol·licituds per al visat de les autoritzacions de transports documentades en targetes de la classe VT, que estarà distribuït al llarg de l'any natural en funció de l'últim dígit del document nacional d'identitat o NIF del titular. Per raons de servei, els mesos d'agost i desembre queden exceptuats en el calendari de presentació de sol·licituds.  
Per tot l'anterior, fent ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Lloc de presentació i terminis de visat  
1. La sol·licitud de visat es presentarà davant de l'òrgan competent per a l'atorgament de les autoritzacions en funció del lloc en què aquestes estiguen residenciades, segons assenyala l'autorització de transport documentada en les targetes de la classe VT.  
2. Els titulars de l'autorització realitzaran el visat durant l'any 2017 d'acord amb el calendari següent:  
a) El titular de l'autorització el número d'identificació fiscal del qual acabe en 1, entre el primer i l'últim dies hàbils del mes de gener, ambdós inclosos.  
b) El titular de l'autorització el número d'identificació fiscal del qual acabe en 2, entre el primer i l'últim dies hàbils del mes de febrer, ambdós inclosos.  
c) El titular de l'autorització el número d'identificació fiscal del qual acabe en 3, entre el primer i l'últim dies hàbils del mes de març, ambdós inclosos.  
d) El titular de l'autorització el número d'identificació fiscal del qual acabe en 4, entre el primer i l'últim dies hàbils del mes d'abril, ambdós inclosos.  
e) El titular de l'autorització el número d'identificació fiscal del qual acabe en 5, entre el primer i l'últim dies hàbils del mes de maig, ambdós inclosos.  
f) El titular de l'autorització el número d'identificació fiscal del qual acabe en 6, entre el primer i l'últim dies hàbils del mes de juny, ambdós inclosos.  
g) El titular de l'autorització el número d'identificació fiscal del qual acabe en 7, entre el primer i l'últim dies hàbils del mes de juliol, ambdós inclosos.  
h) El titular de l'autorització el número d'identificació fiscal del qual acabe en 8, entre el primer i l'últim dies hàbils del mes de setembre, ambdós inclosos.  
i) El titular de l'autorització el número d'identificació fiscal del qual acabe en 9, entre el primer i l'últim dies hàbils del mes d'octubre, ambdós inclosos.  
j) El titular de l'autorització el número d'identificació fiscal del qual acabe en 0, entre el primer i l'últim dies hàbils del mes de novembre, ambdós inclosos.  
2. La sol·licitud del visat es realitzarà per mitjà de la presentació de l'imprés oficial corresponent (vegeu l'annex 1), degudament omplit, al qual s'haurà d'acompanyar la documentació que resulte preceptiva, que es detalla en l'apartat segon.  
  
Segon. Documentació a presentar  
1. L'imprés oficial a què es refereix el punt 2 de l'apartat primer, s'haurà d'acompanyar de la documentació que s'indica a continuació:  
  
a) Justificant de l'afiliació, en situació d'alta, en el règim de la Seguretat Social que corresponga. Per a això haurà de presentar, almenys, l'últim rebut de cotització.  
b) Justificant d'estar en situació d'alta en l'impost d'activitats econòmiques, certificat de declaració censal o resum anual de l'IVA.  
  
c) Permís de circulació del vehicle a què vaja referida l'autorització a nom del sol·licitant.  
d) Fitxa d'inspecció tècnica del vehicle en què conste que està vigent el reconeixement periòdic legal.  
e) Butlletí metrològic del taxímetre i la seua verificació en vigor.  
f) Justificant de tindre coberta de forma il·limitada la seua responsabilitat civil pels danys que es causen en ocasió del transport, i, així mateix, haurà de presentar el rebut acreditatiu que està al corrent en el pagament de l'assegurança.  
g) Estar al corrent de les obligacions fiscals i laborals.  
h) El personal que preste el servei de taxi, haurà d'acreditar que no té antecedents penals, o prestar el seu consentiment per a la consulta telemàtica en el registre que corresponga.  
i) Acreditar que es disposa d'adreça i de firma electròniques.  
j) Document acreditatiu del pagament de la taxa corresponent.  
  
2. L'òrgan competent podrà obtindre l'acreditació del compliment de les obligacions fiscals i amb la Seguretat Social, així com comprovar directament les dades d'identitat personal (NIF), amb l'autorització prèvia del titular de l'autorització, d'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
3. Per al supòsit en què la verificació realitzada directament per l'Administració fóra negativa, es requerirà l'interessat, en els termes que preveu l'article 68 de la Llei 39/2015, d'1 d'octubre, de procediment administratiu comú de les administracions públiques, a fi que acredite per mitjà de certificat de l'òrgan competent el compliment de les obligacions o les dades d'identitat que corresponga.  
  
4. Així mateix es formularà consulta al registre corresponent per a comprovar que no hi ha sancions pecuniàries impagades, d'acord amb el que estableix l'article 100 i següents de la Llei 6/2011, d'1 d'abril de la Generalitat, de mobilitat de la Comunitat Valenciana.  
5. Fetes les comprovacions referides, es procedirà a expedir la nova targeta en què es documente l'autorització visada.  
6. Les autoritzacions caducades per falta de visat podran ser rehabilitades d'acord amb el que estableixen els articles 27, 49 i 50 de l'Ordre de 4 de febrer de 1993, del Ministeri d'Obres Públiques i Transports, per la qual es desplega el Reial decret 1211/1990, en matèria d'autoritzacions de transport discrecional de viatgers per carretera.  
  
  
Tercer. Expedició de les noves targetes  
L'expedició de les noves targetes es regularà pel que estableix l'article 2 de l'Ordre de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
Quart. Termini de validesa de les targetes de transports  
La validesa de les noves targetes expedides després del visat de les autoritzacions, es regirà pel que estableix l'article 3 de l'Ordre de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).  
  
  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 16 de novembre de 2016. El director general d'Obres Públiques, Transport i Mobilitat: Carlos Domingo Soler.